U-I-135/06
Natisni
Opravilna št.:
U-I-135/06
Datum odločitve:
19. 6. 2008
ECLI:
ECLI:SI:USRS:2008:U.I.135.06
Akt:
Zakon o spremembah in dopolnitvah Zakona o javnih uslužbencih (Uradni list, št. 113/05) (ZJU), 1. odst. 83. čl.
Izrek:
Pobuda za začetek postopka za oceno ustavnosti prvega odstavka 83. člena Zakona o spremembah in dopolnitvah Zakona o javnih uslužbencih (Uradni list, št. 113/05) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana ureditev neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dr. Darko Anželj, Apače
Datum vloge:
8. 3. 2006
Vrsta odločitve:
sklep
Vrsta rešitve:
zavrženje
Dokument:
US28188
Dokument v PDF obliki:
U-I-135-06.pdf
83 KB
Prenesite datoteko
U-I-135/06-4
19. 6. 2008
SKLEP
Ustavno sodišče je v postopku za preizkus pobude dr. Darka Anželja, Apače, na seji 19. junija 2008
sklenilo:
Pobuda za začetek postopka za oceno ustavnosti prvega odstavka 83. člena Zakona o spremembah in dopolnitvah Zakona o javnih uslužbencih (Uradni list, št. 113/05) se zavrže.
Obrazložitev
1. Pobudnik navaja, da izpodbija 86. člen Zakona o spremembah in dopolnitvah Zakona o javnih uslužbencih (v nadaljevanju ZJU-B). Iz vsebine pobude izhaja, da dejansko nasprotuje ureditvi upravičenj, ki naj bi pripadala predstojniku organa v sestavi ministrstva, ki je delo na tem položaju opravljal na dan 11. 3. 2005, v primeru razrešitve po petem odstavku 83. člena Zakona o javnih uslužbencih (Uradni list RS, št. 35/05 – ur. p. b.). Navedeno je vsebina prvega odstavka 83. člena ZJU-B. Zato je Ustavno sodišče pobudo preizkusilo v tem obsegu.
2. Pobudnik izpodbijani določbi očita neskladje z 2. in s 14. členom Ustave. Za utemeljitev pravnega interesa navaja, da je bil na podlagi Zakona o spremembah in dopolnitvah Zakona o javnih uslužbencih (Uradni list RS, št. 23/05 – v nadaljevanju ZJU-A), za katerega je Ustavno sodišče  z odločbo št. U-I-90/05 z dne 7. 7. 2005 (Uradni list RS, št. 75/05 in OdlUS XIV, 66) ugotovilo, da je v neskladju z Ustavo, razrešen s položaja Generalnega direktorja Policije v Ministrstvu za notranje zadeve. Z izpodbijano določbo ZJU-B naj bi zakonodajalec uredil ugotovljeno neskladje, vendar naj pri tem ne bi upošteval navedene odločbe Ustavnega sodišča. Zato naj pobudniku ne bi bila zagotovljena razlika do bruto plače, ki bi jo prejemal, če ZJU-A ne bi posegel v njegove pridobljene pravice. Prilaga odločbo o razrešitvi s položaja in sklep o premestitvi na delovno mesto policijskega svetnika.
3. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Kot je Ustavno sodišče pojasnilo že v sklepu št. U-I-275/07 z dne 22. 11. 2007 (Uradni list RS, št. 110/07), se lahko v primerih, ko izpodbijani predpis ne učinkuje neposredno, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS. Šele ob pogoju predhodne izčrpanosti pravnih sredstev je mogoče šteti, da pobudnik izkazuje neposredni pravni interes za presojo izpodbijanega predpisa. Ker pobudnik tega pogoja ni izkazal, je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik